
 1.2.2014
 BG
 Официален вестник на Европейския съюз
 L 32/3
 РЕГЛАМЕНТ ЗА ИЗПЪЛНЕНИЕ (ЕС) No 88/2014 НА КОМИСИЯТА
 от 31 януари 2014 година
 за определяне на процедура за изменението на приложение I към Регламент (ЕС) No 528/2012 на Европейския парламент и на Съвета относно предоставянето на пазара и употребата на биоциди
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди (1), и по-специално член 28, параграф 5 от него,
 като има предвид, че:
 (1)
 Категории 1, 2, 3, 4 и 5 от приложение I към Регламент (ЕС) No 528/2012 са ясно определени, за да се позволят определени допускания по отношение на свойствата на веществата, попадащи в тях. Включването на категория 6 в посоченото приложение изисква представянето на пакет от данни, които позволяват цялостна оценка на риска за предвидената употреба. Процедурата за изменение на една от тези категории при поискване с цел включването на активни вещества или промяна на предвидените в нея ограничения следва да бъде прозрачна и еднаква за всички заявители. Поради това е целесъобразно тя да бъде уточнена допълнително.
 (2)
 Данните, които се изискват за включване на активно вещество в приложение I към Регламент (ЕС) No 528/2012, следва да бъдат достатъчно доказателство за това, че веществото не поражда загриженост по смисъла на член 28, параграф 2 от Регламент (ЕС) No 528/2012.
 (3)
 За да има съгласуваност, процедурата за подаване и валидиране на заявление за включване на активно вещество в приложение I към Регламент (ЕС) No 528/2012 следва да бъде идентична с тази за подаване и валидиране на заявление за одобрение на дадено активно вещество. Въпреки това, в случай че първият вариант изисква предоставянето на по-малко данни, процедурата за оценка следва да бъде съответно приспособена.
 (4)
 Мерките, предвидени в настоящия регламент, са в съответствие със становището на Постоянния комитет по биоцидите, посочен в член 82, параграф 1 от Регламент (ЕС) No 528/2012,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се установяват процедурите, които трябва да се спазват за целите на изменението по молба на заявител на приложение I към Регламент (ЕС) No 528/2012, за да:
 а)
 се включат активни вещества в категории 1, 2, 3, 4, 5 или 6 в съответствие с член 28, параграф 1 от посочения регламент, или
 б)
 да се внесат изменения на съответните ограничения за тези категории.
 Член 2
 Изисквания за предоставяне на данни при подаване на заявление
 Заявлението за включване или изменение, посочено в член 1, съдържа информацията, определена в приложението към настоящия регламент.
 Член 3
 Подаване и валидиране на заявленията
 1. Процедурата, определена в член 7, параграфи 1 и 2, третата алинея от член 7, параграф 3 и член 7, параграф 6 от Регламент (ЕС) No 528/2012, се прилага за подаването на заявления за включване или изменения, посочени в член 1 от настоящия регламент.
 2. Когато заявлението се отнася до категория 6 от приложение I към Регламент (ЕС) No